# FORMÅL

Dette dokumentet inneholder nøkkelinformasjon om denne særskilte investeringstjenesten. Dokumentet er ikke markedsføringsmateriale. Det er ikke lovpålagt i henhold til gjeldende regelverk at tilbydere av rådgivningstjenester skal utarbeide et nøkkelinformasjonsdokument («KID») for sine ulike tilbud. Global Assets and Trading har valgt å utarbeide dokumentet for at du enklere skal forstå egenskapene, kostnadene, risikoene og fordelene ved denne tjenesten samt for at du enklere skal kunne sammenligne denne tjenesten med andre tjenester hvor denne type nøkkelinformasjon er påkrevd før du fatter en investeringsbeslutning.

HVA ER DENNE TJENESTEN?

# TYPE

**Investeringsrådgivning langsiktig portefølje** er en tjeneste der investor mottar råd relatert til sin totale investeringsportefølje. Risikoen forbundet med langsiktige porteføljeinvesteringer er at en eller flere enkeltinvesteringer kan variere i verdi over tid og dermed påvirke verdien til hele porteføljen negativt. Investor kan følgelig lide tap (eller få gevinster) som følge av pris- eller verdibevegelser i forhold til de finansielle instrumenter som investor er eksponert i. Verdien til de forskjellige finansielle instrumentene i porteføljen kan imidlertid svinge i utakt slik at de til en viss grad kan utligne hverandre og redusere de mest ekstreme utfallene. En godt sammensatt portefølje vil ha en høyest mulig forventet avkastning til en gitt risikoeksponering, og vil til en viss grad være skjermet mot negative endringer i fundamentale økonomiske faktorer som rentenivå, pris på råvarer, valutakurssvingninger etc.

# MÅL

Målet med investeringstjenesten langsiktig portefølje er å bistå investor i forvaltningen av sine finansielle investeringer med henblikk på å oppnå en høyest mulig risikojustert avkastning på lang sikt for hele sin aktive investeringsportefølje.

I moderne porteføljeforvaltning er formålet å håndtere en sammensetning av enkeltinvesteringer med ulike egenskaper og markedsmessige eksponeringer slik at porteføljens forventede avkastning kan maksimeres i forhold til ønsket risikoprofil. Aksjer og rentebærende finansielle instrumenter påvirkes ulikt av endringer i rammebetingelsene og til forventninger. I tillegg vil investeringer innen ulike sektorer, valutaer og geografiske områder påvirkes forskjellig når forventningene endres. Følgelig vil det være hensiktsmessig å sette sammen en portefølje hvor risiko og forventninger balanserer og utfyller hverandre på en optimal måte i forhold til den risikoprofil investor ønsker.

Med denne tjenesten vil GAT bistå investor med å identifisere enkeltinvesteringer som oppfyller disse kriteriene. Det vil imidlertid være deg som investor som tar den endelige investeringsbeslutningen ved hver transaksjon. Du står fritt til å følge investeringsrådgiveren sine anbefalinger eller ikke. Rådgiveren yter tjenesten i din beste interesse, men kan ikke holdes ansvarlig for eventuelle tap som måtte følge av utførelsen av rådgivningstjenesten.

# TILTENKT ENDELIG INVESTOR

Denne tjenesten vil ikke være egnet for alle. Tjenesten egner seg primært for investorer med en forholdsvis betydelig formue med en moderat risikoprofil og en langsiktig investeringshorisont. For at en investeringsportefølje skal kunne inneha de viktigste risikoreduserende egenskapene som kreves av en godt diversifisert portefølje bør den som regel består av minst 20-25 ulike finansielle instrumenter. Minste størrelse på en portefølje under denne tjenesten vil følgelig gjerne være i størrelsesorden NOK 5-10 millioner for at ikke hver enkelt post skal bli for liten. Tjenesten egner seg ikke for investorer med en investeringshorisont på under 2-3 år eller for investorer som har en avkastningsforventing tilsvarende risikofri rente eller betydelig over.

HVA ER RISIKOENE, OG HVA SLAGS AVKASTNING KAN JEG FÅ?

## RISIKOINDIKATOR

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |

LAVERE RISIKO HØYERE RISIKO

Sammendragsrisikoindikatoren er en veiledning for risikonivået for denne tjenesten sammenlignet med andre produkter. Den viser hvor sannsynlig det er at tjenesten vil føre til at du taper (eller tjener) penger som følge av avkastning og verdisvingninger i markedene. Vi har klassifisert denne tjenesten som 4 av 7, dvs moderat risiko. Det er ikke lagt opp til at det er benyttet belåning i porteføljen. Såfremt belåning anvendes, vil risikoen stige i takt med belåningen. Verdier kan variere betydelig i tider med høy volatilitet eller markedsrelatert/økonomisk usikkerhet.

Langsiktig avkastning kan forventes å ligge moderat over risikofri rente. På grunn av porteføljens diversifiserte natur, vil man forhåpentlig unngå ekstremt store utslag i porteføljens verdi og avkastning når det er turbulens i markedene. Investor kan oppnå noe av den samme markedseksponeringen i et kombinasjonsfond, men vil der ikke kunne påvirke investeringsutvalget. Dessuten er det en løpende forvaltningsprovisjon i kombinasjonsfond som ofte er rundt 1% per år.

# HVA ER KOSTNADENE?

Før du begynner å handle med finansielle instrumenter som aksjer, obligasjoner, fond og derivater, må du gjøre deg kjent med alle engangskostnader, løpende og tilfeldige kostnader som du vil være ansvarlig for. Disse avgiftene vil redusere eventuell nettogevinst eller øke tapene dine.

Hvis du vil ha mer informasjon, kan du besøke vår [**hjemmeside**](https://www.home.saxo/nb-no/products/cfds)

|  |  |  |
| --- | --- | --- |
| DENNE TABELLEN ILLUSTRERER DE ULIKE TYPENE KOSTNADER FOR CFD-ER KNYTTET TIL AKSJER | | |
| Engangskostnader | Kommisjon | 0,04% til Saxo Bank, minimum NOK 15 |
| IB Transaction Fee (til GAT) | 0,07-0,27% av handelsbeløpet, minimum NOK 50 |
| Valutakonverteringsgebyr | 0,5% av gevinst/tap, betales til Saxo Bank |
| Custody Fee (til Saxo Bank) | 0,12-0,25% p.a. Minimum €5/mnd. Hele dette beløpet tilfaller Saxo Bank |
| Inactivity fee (til Saxo Bank) | $100 hvis ingen handler på 180 dager. Hele dette beløpet tilfaller Saxo Bank |
| Account Interest | Om man ikke har Net Free Equity vil det påløpe en ekstra rente tilsvarende Market Ask + 8% p.a. Hele dette beløpet tilfaller Saxo Bank.  Net Free Equity:  ·         The value dated cash balance of your main trading account  ·         Plus or minus any unrealised profits or losses from open CFDs, FX Forwards and Futures on your main trading account  ·         Plus the market value of any FX Options on your main trading account  ·         Minus any margin required for financing open positions on your main trading account and sub-accounts |
| Rådgivningshonorar | 0% |

# PRAKTISK INFORMASJON

Før du kan motta denne tjenesten må du åpne en aksje- og fondskonto hos en av våre samarbeidspartnere Nordnet Bank eller Saxo Bank. All handel foretas på deres handelsplattform, og dine penger og verdipapirer oppbevares på din konto der, helt adskilt fra vår eller bankenes virksomhet. Du inngår i tillegg en kundeavtale med GAT om at vi kan belaste din konto med et rådgivningshonorar når du foretar transaksjoner. Fordi vi kvalifiserer som en uavhengig investeringsrådgiver kan vi ikke motta noen godtgjørelse fra tredjepart knyttet til dine transaksjoner. Det du samlet sett betaler i provisjoner, kommisjoner og kurtasje under denne rådgivningstjenesten vil ikke være mer enn om du hadde etablert et kundeforhold hos disse bankene direkte utenom GAT.

Før vi kan gi deg investeringsråd er vi pålagt å forta en inngående kartlegging av dine investeringsmål, din risikotoleranse, din finansielle situasjon samt dine kunnskaper og erfaringer innen verdipapirområdet, slik at vår rådgivning i størst mulig grad kan være tilpasset dine spesifikke behov og at vi kan vite hvilke finansielle instrumenter som er egnet.